Teks: Keinget jaman jebot, pas aye bocah, biar kate aye riang bae ama jago ngomong, jauh dalem ati mah aye anaknye kagak pedean ama dusun. Cuman pas aye SD atawa SMP tuh aye termasuk bocah jegud, jadi kapan hari aye ditunjuk ame guru buat jadi peserta lomba pidato dadakan. Ntu pertama kalinye aye tampil di depan umum. Barang semenit dua menit pas belom masuk urutan aye mah, ujug-ujug dampal tangan aye jadi tiris banget, perut jadi mules, kepala tetiba juge berat kerasanye. Waktu nama aye dipanggil buat tampil ke atas pentas, udah dah nambah-nambah aje tuh rasanye, kaya ade nyang copot dari badan ame ati aye, bikin kepala ame badan kerasa kagak biasanye. Begitu ude sampe di atas panggung, ni tangan geter-geter kagak puguh, Suara juge suka tetiba serak, ah kaga genah bangat dah kalo ude di posisi kaya gini.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi